1.4.2. Mavzu: Maktabgacha ta’lim tashkilotlarida xodimning mehnat jarayonidagi xavfsizligini ta’minlash
Reja:
1. Mehnat huquqlarini kafolatlashda ichki lokal hujjatlarning o’rni
2. Maktabgacha ta’lim tashkilotlarida xavf tahlillarini o’tkazish
3. Xavf va ularni baholash
Maktabgacha ta’lim tashkilotlarida xodimlarning mehnat jarayonidagi xavfsizligini ta’minlash muhim vazifalardan biridir. Ta’lim muassasasida faoliyat yuritayotgan tarbiyachilar, yordamchi tarbiyachilar, oshpazlar, texnik xodimlar hamda boshqa ishchilarning sog‘lig‘I va xavfsizligi mehnatni muhofaza qilish tizimi orqali himoya qilinadi. Xavfsiz mehnat muhiti nafaqat xodimlarning salomatligini saqlaydi, balki bolalar xavfsizligini ham ta’minlaydi.
     Mehnatni muhofaza qilish O‘zbekiston Respublikasi Mehnat kodeksi, “Mehnatni muhofaza qilish to‘g‘risida”gi qonun va boshqa normativ-huquqiy hujjatlar asosida tashkil etiladi.
Mehnat huquqlarini kafolatlashda ichki lokal hujjatlarning o‘rni. Maktabgacha ta’lim tashkilotida xodimlarning mehnat huquqlarini himoya qilishda ichki lokal hujjatlar muhim ahamiyatga ega.
Ichki lokal hujjatlarga quyidagilar kiradi:
Ichki mehnat tartibi qoidalari, Lavozim yo‘riqnomalari; Mehnatni muhofaza qilish bo‘yicha yo‘riqnomalar; Jamoa shartnomasi; Xavfsizlik texnikasi qoidalari; Yong‘in xavfsizligi bo‘yicha ko‘rsatmalar.
                   Ichki hujjatlarning vazifalari
Xodimlarning huquq va majburiyatlarini belgilaydi;
Xavfsiz mehnat sharoitini yaratadi;
Mehnat intizomini mustahkamlaydi;
Favqulodda vaziyatlarda harakat qilish tartibini tushuntiradi;
Mehnat nizolarining oldini olishga xizmat qiladi.
Har bir xodim ishga qabul qilinayotganda ushbu hujjatlar bilan tanishtiriladi va ularga amal qilishi shart.
                         Maktabgacha ta’lim tashkilotlarida mehnat muhofazasini boshqarishda xavf tahlillarini o‘tkazish

Xavf tahlili — ish jarayonida xodimlar sog‘lig‘I va hayotiga tahdid soluvchi omillarni aniqlash va baholash jarayonidir.
Xavf tahlilining asosiy maqsadi: Baxtsiz hodisalarning oldini olish; Xavfli vaziyatlarni aniqlash; Xavfsizlik choralarini ishlab chiqish; Sog‘lom ish muhitini yaratish.
Maktabgacha ta’lim tashkilotida uchrashi mumkin bo‘lgan xavflar:
1. Elektr xavfi
Elektr jihozlaridan noto‘g‘ri foydalanish tok urish xavfini keltirib chiqaradi
2. Yong‘in xavfi
Gaz plitalari, elektr qurilmalari yoki nosoz simlar yong‘in kelib chiqishiga sabab bo‘lishi mumkin.
3. Sanitariya-gigiyena xavfi
Tozalik qoidalariga rioya qilinmasa yuqumli kasalliklar tarqalishi mumkin.
4. Jarohatlanish xavfi
Nam pollar, nosoz mebellar yoki noto‘g‘ri joylashtirilgan jihozlar yiqilish va jarohatlanishga olib keladi.
                                                                                               Xavfni baholash bosqichlari

Xavf manbalarini aniqlash; Xavf darajasini baholash; Oldini olish choralarini ishlab chiqish; Nazorat va monitoring olib borish.

Maktabgacha ta’lim tashkilotida mehnat muhofazasi tizimini tashkil etish

Mehnat muhofazasi tizimi xodimlar uchun xavfsiz va qulay ish muhitini yaratishga qaratilgan chora-tadbirlar majmuasidir.
Mehnat muhofazasi tizimining asosiy yo‘nalishlari:
1. Xavfsiz ish sharoitini yaratish
Xonalarni shamollatish;
Yoritish tizimini yaxshilash;
Sanitariya talablariga amal qilish;
Xavfsizlik belgilarini o‘rnatish.
2. Texnika xavfsizligi qoidalariga rioya qilish
Xodimlar barcha texnik vositalardan xavfsiz foydalanishlari kerak.
3. Yong‘in xavfsizligini ta’minlash
Yong‘in o‘chirish vositalari bilan ta’minlash;
Evakuatsiya rejalarini ishlab chiqish;
Yong‘in xavfsizligi mashg‘ulotlarini o‘tkazish.
4. Mehnat intizomini nazorat qilish
Rahbariyat tomonidan xavfsizlik qoidalariga rioya etilishi muntazam tekshirib boriladi.

Xavf va xavflarni baholash
Xavfni baholash mehnat muhofazasining eng muhim bosqichlaridan biridir.
Baholash jarayonida:
Xavfning kelib chiqish sabablari;
Xavf darajasi;
Xodimlarga ta’siri;
Oldini olish imkoniyatlari o‘rganiladi.
       Xavflarni kamaytirish usullari:
Himoya vositalaridan foydalanish; Nosoz jihozlarni almashtirish; Xodimlarni muntazam o‘qitish; Sanitariya talablarini kuchaytirish.
Mehnat jarayonidagi xavflarning oldini olish uchun profilaktik tadbirlar amalga oshiriladi.

Profilaktika choralari quyidagilar:
Ish joylarini muntazam dezinfeksiya qilish; Texnik jihozlarni tekshirish; Xavfsizlik yo‘riqnomalarini o‘tkazish; Yong‘in xavfsizligi mashqlarini tashkil etish; Xodimlarni himoya vositalari bilan ta’minlash.
                Profilaktik tadbirlar baxtsiz hodisalar sonini kamaytiradi va sog‘lom mehnat muhitini yaratadi.
Xodimlarni o‘qitish
Mehnat muhofazasini ta’minlashda xodimlarni o‘qitish muhim o‘rin tutadi.
                       O‘qitishning asosiy maqsadi:
· Xavfsizlik qoidalarini tushuntirish;
· Favqulodda vaziyatlarda to‘g‘ri harakat qilishni o‘rgatish;
· Baxtsiz hodisalarning oldini olish.
       O‘qitish turlari:
Kirish yo‘riqnomasi;
Ish joyidagi yo‘riqnoma;
Rejalashtirilgan takroriy yo‘riqnoma;
Favqulodda yo‘riqnoma.
Xodimlarni tibbiy ko‘rikdan o‘tkazish
Maktabgacha ta’lim tashkiloti xodimlari muntazam ravishda tibbiy ko‘rikdan o‘tkaziladi. Tibbiy ko‘rikdan o’tkazishdan maqsad yuqumli kasalliklarning oldini olish, xodimlar salomatligini nazorat qilish, bolalar sog‘lig‘ini himoya qilishdan iboratdir.
[bookmark: _GoBack]Tibbiy ko‘rikdan o‘tmagan xodimning ish faoliyatiga ruxsat berilmaydi.

